מספרי מזל (סרט)

מספרי מזל (באנגלית: Lucky Numbers) הוא סרט קומדיה שחורה משנת 2000, שבוים על ידי נורה אפרון. בסרט מככבים ג'ון טרבולטה, ליסה קודרו, טים רות', אד אוניל, מייקל רפפורט, ריצ'רד שיף, , ביל פולמן ומייקל מור.

תסריט הסרט נכתב על ידי  והוא בוסס על סקנדל הלוטו בפנסילבניה משנת 1980. זהו הסרט היחיד אותו אפרון ביימה, אך לא לקחה חלק בכתיבת התסריט. הסרט זכה לביקורות שליליות ונחשב לכישלון קופתי.

 עלילה 
ראס ריצ'רדס הוא חזאי מזג אוויר בתחנת טלוויזיה מקומית בעיר האריסברג, פנסילבניה, הזוכה למעמד של סלבריטאי בקרב תושבי העיר ואף בעל חניה ומושב משלו במסעדה "". למרות אופיו האופטימי של ראס, הוא מתמודד עם קשיים כלכליים לאחר שעסק למכירת אופנועי שלג שבבעלותו נוחל הפסדים בעקבות חורף חם מהרגיל.

חברו של ראס, גיג, בעל מועדון חשפנות משכנע אותו לתת לאנשיו לשדוד את העסק שלו ובכך הוא . השוד משתבש לאחר שהעובד של ראס בחנות, לארי מביא דייט לחנות בשעות הלילה, חוזה בשודדים ומזמין את המשטרה. כעת, ראס מאוים על ידי עבריין בשם דייל, שנכנס לכלא בעקבות השוד. כמוצא אחרון, גיג מציע לראס לזייף את הגרלת הלוטו הבאה בעזרתה של קריסטל לטרוי, נערת הלוטו העובדת בערוץ, ובעזרתו של וולטר, בן דודה של קריסטל, שאמור להציג עצמו כבעלים של הכרטיס הזוכה ולקבל תמורתו את הכסף.

התכנית מצליחה, אך לפני שהצמד מתעשר, הצרות מתחילות: וולטר מסרב להביא לקריסטל את הכרטיס ומעדיף לשמור את כספי הזכייה לעצמו. כתגובה, קריסטל מתעמתת איתו ו-וולטר נכנס להתקף אסתמה, אך קריסטל נותנת לו למות ומוצאת את הכרטיס מוחבא בחדרו. מנהל תחנת הטלוויזיה, דיק סימונס, שמנהל רומן עם קריסטל, עולה על המזימה וסוחט את השניים בשביל חלק מכספי הזכייה, ואיתו גם אנשים נוספים שעלו על התרמית.

בעקבות רצח של סוכן הימורים בשם ג'רי (שאיים על גיג לאור המזימה עם כרטיס הלוטו), בלש משטרה עצלן בשם לייקווד ושותפו, צ'יימברס חוקרים את המקרה. כדי להציל את עצמו ואת קריסטל, ראס מציע למכור את הכרטיס הזוכה לדיק תמורת מאה אלף דולר, איתם הוא יישלם לדייל בעקבות מעצרו. קריסטל מתנגדת לתוכנית ומפתה את דיק כדי לקבל ממנו את חלק מכספי הזכייה. באותו הלילה, דייל פורץ לביתו של דיק בחיפושיו אחר הכרטיס, אך המשטרה מגיעה ולייקווד הורג את דייל.

בדרכו הביתה, לייקווד נתקל בראס ולארי, שהפכו נגרר של משאית בניסיונם להוביל מספר אופנועי שלג ללקוח. פוחד שלייקווד רוצה לכלוא אותו בגלל כרטיס הלוטו, ראס בורח ביחד עם מאה אלף הדולרים על אופנוע שלג, אך מתנגש בעץ ומתרסק. בבית החולים, לייקוד נותן לראס דו"ח על נהיגה באופנוע שלג ללא רישיון ומספר לו מה קרה לדיק ודייל. ראס הולך אל חדרו של דיק בבית החולים וגונב את הכרטיס בחזרה.

הסרט מסתיים כשראס מעניק את הכרטיס למלצרית בשם וונדי שעובדת ב-"Denny's" ועובר להתגורר בפלורידה, שם הוא מתחיל להנחות שעשועון בשם "מספרי מזל".

 שחקנים 
 ג'ון טרבולטה – ראס ריצ'רדס
 ליסה קודרו – קריסטל לטרוי
 טים רות' – גיג
 אד אוניל – דיק סימונס
 מייקל רפפורט – דייל
 מייקל מור – וולטר
 ביל פולמן – הבלש פאט לייקווד
  – הבלש צ'יימברס
 ריצ'רד שיף – ג'רי גרין
 קרוליין אהרון – אחות
  – צ'יף טרוטמן
 מייקל וסטון – לארי
  – וונדי
  – בובי
 קולין מוקרי – ג'ק
  – דן שאף

 ביקורות והכנסות 
 ביקורות 
האתר Rotten Tomatoes העניק לסרט ציון של 23% טריות על סמך 97 ביקורות.

האתר Metacritic העניק לסרט ציון של 31/100 על סמך 30 ביקורות.

 הכנסות 
הסרט הרוויח 10,890,222 דולר כנגד 63 מיליון דולר שהושקעו ביצירתו ונחשב לכישלון קופתי.

קישורים חיצוניים

 הערות שוליים 

קטגוריה:סרטים באנגלית
קטגוריה:סרטי 2000
קטגוריה:סרטי קומדיה שחורה
קטגוריה:סרטי קומדיה אמריקאיים
קטגוריה:סרטים המבוססים על סיפור אמיתי